ທໍລະນີສາດ (ຄຳເຄົ້າ: ທໍຣນີສາສຕຣ໌, ອັງກິດ: geology) ແມ່ນ ວິທະຍາສາດ ທີ່ສຶກສາກ່ຽວກັບ ພາກສ່ວນແຂງ ຂອງ ໂລກ, ສ່ວນປະກອບ, ໂຄງສ້າງ, ຄຸນລະສັກນະ, ຄວາມເປັນມາ, ແລະ ຂະບວນວິວັດ ຂອງ ມັນ. ນັກທໍລະນີສາດ ແມ່ນ ຜູ້ມີຄວາມຮູ້ດ້ານ ທໍລະນີສາດ ທີ່ສາມາດນຳໃຊ້ ໄດ້ໃນວຽກງານຕ່າງໆ ເຊັ່ນ ການຄິດໄລ່ອາຍຸຂອງຊັ້ນດິນ, ຊອກຫາບ່ອນທີ່ມີແຮ່ທາດ ເຊັ່ນ ຖ່ານຫີນ, ເຫລັກ, ນ້ຳມັນ, ທອງ ແລະອື່ນໆ.

ຈັງຫວັດປາຈີນບຸລີ (ໄທ: จังหวัดปราจีนบุรี) ແມ່ນຈັງຫວັດໃນພາກຕາເວັນອອກຂອງປະເທດໄທ ນັບເປັນຈັງຫວັດແຫ່ງມໍລະດົກໂລກ ເນື່ອງຈາກມີອຸທະຍານແຫ່ງຊາດອັນເປັນມໍລະດົກໂລກເຖິງ 3 ແຫ່ງ ແລະເປັນເມືອງທີ່ມີປະຫວັດສາດດົນນານ. ມີການພົບຊາກບູຮານສະຖານໃນຫຼາຍພື້ນທີ່ຂອງຈັງຫວັດ. ນອກຈາກນີ້ຍັງມີແຫຼ່ງທ່ອງທ່ຽວທາງທຳມະຊາດຫຼາຍແຫ່ງ ທັງຍັງເປັນຈັງຫວັດທີ່ມີພື້ນທີ່ປ່າຫຼາຍທີ່ສຸດໃນພາກຕາເວັນອອກອີກນຳ.

ທ່ານສົມບັດຖືກລັກພາຕົວໄປໃນນະຄອນຫຼວງວຽງຈັນ ໃນຊຸມແລງຂອງມື້ທີ່ 15 ທັນວາ 2012 ກ້ອງວົງຈອນປິດ ໄດ້ສະແດງພາບທີ່ມີຕຳຫຼວດຮຽກເພີ່ນລົງມາຈາກລົດແລະນຳເພີ່ນຂື້ນລົດປິ໊ກອັບໄປລັດຖະບານລາວໄດ້ປະຕິເສດການຮັບຜິດຊອບຂອງການຫາຍຕົວໄປຂອງເພີ່ນທັນທີ

ພາສາລາວ ປັດຈຸບັນພວມຢູ່ ໃນໄລຍະການພັດທະນາ, ທຸກພາກສ່ວນ ຂອງພາສາລາວ ນັບແຕ່ອັກຂະຫລະ, ວັດຈະນາ ແລະ ໄວຍາກອນພວມ ໄດ້ຮັບການສົນທະນາ, ຖົກຖຽງກັນດຸເດືອດ ພໍສົມຄວນ ທັງຢູ່ຕາມສະຖາບັນ ການສຶກສາ, ສຳນັກງານ-ອົງການ, ຕະຫລອດສະພາກາເຟ ແລະ ອື່ນໆ ເຊິ່ງສິ່ງດັ່ງກ່າວ ລ້ວນແຕ່ສະທ້ອນ ຄວາມຮັກ ທີ່ມີຕໍ່ພາສາແມ່.

ໃນນີ້​ p ແມ່ນ ລາຄາ ແລະ u ແມ່ນ ຄວາມມີຜົນປະໂຫຍດ ຫຼື ຄວາມພໍໃຈ (utility). ໝາຍຄວາມວ່າ ຖ້າລາຄາສິນຄ້າ ແມ່ນ p ຜູ້ຊົມໃຊ້ນີ້​ ຈະຕ້ອງຊົມໃຊ້ເປັນຈຳນວນ x ເພື່ອ ໃຫ້ໄດ້ ຄວາມພໍໃຈ u. e ໝາຍເຖິງການໃຊ້ຈ່າຍ.

ໃນ ອຸດສາຫະກຳ (industry), ພະລັງງານໄຟຟ້າ (electric power) ຈະໝາຍ ເຖິງ ຂະແໜງການທີ່ ທຳການຜະລິດ ແລະ ແຈກຢາຍ ກະແສໄຟຟ້າ ຫຼື ພະລັງງານໄຟຟ້າ. ການຜະລິດ ພະລັງງານໄຟຟ້າ ແມ່ນ ການປ່ຽນແປງ ພະລັງງານ ໃນ ຮູບອື່ນ ເຊັ່ນ ການໄຫຼຂອງນໍ້າ ທີ່ ເອີ້ນວ່າ ໄຟຟ້າພະລັງນໍ້າ(hydro power), ແລະ ຄວາມຮ້ອນຈາກການເຜົາໃໝ້ ທີ່ ເອີ້ນວ່າ ໄຟຟ້າພະລັງໄຟ ເປັນຕົ້ນ. ໂຮງງານຜະລິດໄຟຟ້າ ພະລັງນໍ້າ ທີ່ ໃຊ້ວິທີ ເຮັດເຂື່ອນກັນນໍ້າ ເພື່ອປ່ຽນພະລັງງານນໍ້າ ທີ່ ຕົກລົງມາພັດໄບພັດ ໃຫ້ ເປັນ ກະແສໄຟຟ້າ ແມ່ນ ເຂື່ອນໄຟຟ້ານໍ້າຕົກ. ໄຟຟ້າພະລັງໄຟ ແມ່ນ ການຜະລິດໄຟຟ້າ ໂດຍ ເຜົາ, ຖ່ານ(coal),​ນໍ້າມັນ(oil) ຫຼື ແມ່ນແຕ່ ຂີ້ເຫຍື້ອ ເຊັ່ນ ຢູ່ ປະເທດທີ່ພັດທະນາແລ້ວ ຄື ເຢຍລະມັນ ຫຼື ຍີ່ປຸ່ນ. ນອກຈາກນີ້​ ມັນຍັງມີ ການຜະລິດພະລັງງານໄຟຟ້າ ທີ່ ມີຄວາມອັນຕະລາຍສົມຄວນ ໃນການນຳໃຊ້ ເຊັ່ນ ໄຟຟ້າພະລັງປະລະມະນູ(atomic power), ແລະ ການຜະລິດ ທີ່ ເວົ້າກັນວ່າ ມີຜົນກະທົບໜ້ອຍ ຕໍ່ທຳມະຊາດ ເຊັ່ນ ໄຟຟ້າພະລັງລົມ(wind power),​ໄຟຟ້າພະລັງແສງຕາເວັນ(solar power) ແລະອື່ນໆ.

ການສຳຫຼວດຫົວໜ່ວຍທຸລະກິດ ແມ່ນ ການການສຳຫຼວດຂອງ ສູນສະຖິຕິແຫ່ງຊາດ. ການສຳຫຼວດດັ່ງກ່າວເແມ່ນເລີ່ມຈາກການສຳຫຼວດຂັ້ນເມືອງ ສະເພາະແຕ່ ນະຄອນຫຼວງວຽງຈັນ ໃນ ປີ 1991. ເລີ່ມແຕ່ປີ 1997 ໄດ້ມີການສຳຫຼວດທົ່ວປະເທດ ແຕ່ຍັງບໍ່ມີການພິມເຜີຍແຜ່ຜົນການສຳຫຼວດ. ການພິມແຜ່ເຜີຍຜົນການສຳຫຼວດ ແມ່ນ ໄດ້ເລີ່ມເຮັດແຕ່ ການສຳຫຼວດໃນປີ 2002 ທີ່ດຳເນີນໂດຍການຊ່ອຍເຫຼືອ ທາງດ້ານທຶນຮອນ ແລະ ວິຊາການ ຈາກ ອົງການພັດທະນາສາກົນຊູແອັດ (ບາງເທື່ອກໍ່ວ່າ ອົງການພັດທະນາສາກົນສະວີເດັນ:Swedish International Development Cooperation Agency).

ບານທີ່ແຕ້ມເປັນທຸງປະເທດອື່ນໆກໍ່ມີຫຼາຍ ເຊິ່ງບາງເທືອ່ກໍ່ຈະຖືກເອີ້ນວ່າ ບານປະເທດນັ້ນ ເອງ ຫຼື ບານໂປໂລຍ. ບາງເທື່ອຍັງມີບານ ຂອງ ລັດຂອງ ສະຫະລັດອາເມລິກາອີກ. ບານສິງກະໂປ ຈະເປັນຮູບສາມແຈ ແລະ ເອີ້ນເປັນພາສາອັງກິດວ່າ Tringapore. ບານກະຊັກຊະຖານ ເປັນຮູບກ້ອນດິນຈີ່ ແລະ ບານອັງກິດຈະໃສ່ໝວກ ແລະ ແວ່ນຕາດ່ຽວ ເປັນຕົ້ນ.